
ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 6ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ.  182/2014
ΘΕΜΑ: Ορισμός επιτροπής διαπίστωσης βλαβών από ανωτέρα βία για το έργο: «Αποκατάσταση δρόμου Βουνάργου – Ι.Μ. Φραγκοπηδήματος» με αριθμό μελέτης 166/2008
    Στον Πύργο, σήμερα στις 9 του μηνός Απριλίου, του έτους 2014, ημέρα Τετάρτη και ώρα 19.30 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λάτσειου Δημοτικού Μεγάρου, ύστερα από την με αριθμό πρωτ. 14947/4-4-2014 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) η οποία επιδόθηκε και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 27 και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου), 2. Παναγόπουλος Βασίλειος, 3. Αργυρόπουλος Ιωάννης του Γεωργίου 4. Βαρελάς Ιωάννης,  5. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 6. Κωνσταντόπουλος Σπυρίδων, 7. Τζίνη Διονυσία, 8. Φραγκαντώνης Παναγιώτης, 9. Μπίρμπας Κων/νος, 10. Τζουανόπουλος Δημήτριος, 11. Ανδρικόπουλος Ανδρέας, 12. Ανδρικόπουλος Φώτιος, 13. Αντωνέλος Δημήτριος, 14. Μποσμής Κων/νος, 15. Ρωμαίος Στέφανος, 16. Σεϊντής Βασίλειος, 17. Κουρμπανάς Γεώργιος, 18. Λιατσής Δημήτριος, 19. Αγγελακοπούλου Ανδριάνα (Αντιπρόεδρος Δημοτικού Συμβουλίου), 20. Μεσσαλάς Δημήτριος, 21.  Γιάνναρος Χρήστος – Επικεφαλής της παράταξης «Λαϊκή Συσπείρωση», 22. Καραμπέτσος Αθανάσιος, 23. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 24. Αργυρόπουλος Ιωάννης του Παναγιώτη (ανεξάρτητος δημοτικός σύμβουλος, κατόπιν της αριθμ. 16ΔΣ/7-3-2014 δήλωσης ανεξαρτητοποίησης, από την παράταξη «Νέα Πορεία»), 25 Μικελόπουλος Γεώργιος (ανεξάρτητος δημοτικός σύμβουλος, κατόπιν της αριθμ. 18ΔΣ/31-3-2014 δήλωσης ανεξαρτητοποίησης, από την παράταξη «Νέα Πορεία»), 26.  Διαμαντόπουλος Κων/νος (ανεξάρτητος Δημοτικός Σύμβουλος), 27. Μπελόκας Διονύσιος (ανεξάρτητος δημοτικός σύμβουλος).
ΑΠΟΝΤΕΣ: 1. Παναγόπουλος Ιωάννης, 2. Αριστειδόπουλος Χαράλαμπος, 3. Δημόπουλος Φώτιος, 4. Ανδριόλας Γεώργιος, 5. Γεράνιος Κων/νος, οι οποίοι δεν προσήλθαν αν και νόμιμα κλήθηκαν και 
6. Δημουλιάς Λεωνίδας (έχει τεθεί σε αργία)
  Επίσης με την υπ’ αριθμ. 14947/4-4-2014 έγγραφη πρόσκληση του Προέδρου, προσκλήθηκε στη συνεδρίαση και ο Πρόεδρος της Τ.Κ. Βουνάργου κ. Διονυσόπουλος Θεόδωρος, ο οποίος δεν προσήλθε αν και νόμιμα εκλήθη.

    Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.
-----------

    Ακολούθως ο Πρόεδρος έθεσε υπόψη του Δημοτικού Συμβουλίου το 28ο  θέμα της ημερήσιας διάταξης με τίτλο: «Ορισμός επιτροπής διαπίστωσης βλαβών από ανωτέρα βία για το έργο: «Αποκατάσταση δρόμου Βουνάργου – Ι.Μ. Φραγκοπηδήματος» με αριθμό μελέτης 166/2008» και εξέθεσε τα εξής:  

[Η Δ/νση Τεχνικών Υπηρεσιών και Περιβάλλοντος με το υπ' αριθμ. 11185/14-3-2014 έγγραφό της, έχοντας υπ’ όψη:
-Τα συμβατικά τεύχη του παραπάνω έργου.

-Τις διατάξεις της παρ.4 & 5 του άρθρου 58 του Ν.3669/08.

-Την από 10-03-14 δήλωση βλαβών από ανωτέρα βία που υπέβαλε ο ανάδοχος.

-Το γεγονός ότι πραγματοποιήθηκε αυτοψία και εξακρίβωση του περιεχομένου της δήλωσης του αναδόχου.

Ε ι σ η γ ε ί τ α ι σύμφωνα με τις διατάξεις της παρ.5 του άρθρου 58 του Ν.3669/08, τον ορισμό επιτροπής από υπαλλήλους προκειμένου να προβεί μετά από επιτόπια αυτοψία σε αντιπαράσταση με τον ανάδοχο στη σύνταξη του σχετικού πρωτοκόλλου διαπίστωσης βλαβών:
1. Η επιτροπή να είναι τριμελής.

2. Στην παραπάνω επιτροπή να συμμετέχουν: Ο προϊστάμενος της υπηρεσίας πολιτικός μηχανικός Γεώργιος Αλεξόπουλος. Ο πολιτικός μηχανικός της υπηρεσίας Άγγελος Τσίκας με αναπληρωτή την πολιτικό μηχανικό ΤΕ Έλενα Περιστεροπούλου. Ο επιβλέπων του έργου πολιτικός μηχανικός ΤΕ Δημήτριος Δρούλιας με αναπληρωτή τον πολιτικό μηχανικό ΤΕ Μισύρη Αντώνιο.
   Καλούνται οι Δημοτικοί Σύμβουλοι, ν’ αποφασίσουν επί της εισήγησης της Δ/νσης Τεχνικών Υπηρεσιών]

Το Δημοτικό Συμβούλιο Πύργου

    λαμβάνοντας υπόψη:

· Τις διατάξεις της παρ.4 & 5 του άρθρου 58 του Ν.3669/2008

· Την αριθμ. 11185/14-3-2014 εισήγηση της Δ/νσης Τεχνικών Υπηρεσιών και Περιβάλλοντος, μετά από διαλογική συζήτηση, 

ομόφωνα α π ο φ α σ ί ζ ε ι

Ορίζει επιτροπή διαπίστωσης βλαβών από ανωτέρω βία για το έργο: «Αποκατάσταση δρόμου Βουνάργου – Ι.Μ. Φραγκοπηδήματος» η οποία θα απαρτίζεται:
Από τον προϊστάμενο της υπηρεσίας πολιτικό μηχανικό Γεώργιο Αλεξόπουλο. Τον πολιτικό μηχανικό της υπηρεσίας Άγγελο Τσίκα με αναπληρωτή την πολιτικό μηχανικό ΤΕ Έλενα Περιστεροπούλου. Τον επιβλέπων του έργου πολιτικό μηχανικό ΤΕ Δημήτριο Δρούλια με αναπληρωτή τον πολιτικό μηχανικό ΤΕ Μισύρη Αντώνιο.
- Οι Δημοτικοί Σύμβουλοι κ.κ. Ι. Αργυρόπουλος του Γεωργίου, Γ. Μικελόπουλος, Β. Σεϊντής, Γ. Κουρμπανάς, Δ. Λιατσής, Α. Αγγελακοπούλου (Αντιπρόεδρος Δημοτικού Συμβουλίου), Δ. Μεσσαλάς, Χ. Γιάνναρος – Επικεφαλής της παράταξης «Λαϊκή Συσπείρωση», Α. Καραμπέτσος και Ι. Σεφερλής – Επικεφαλής της παράταξης «Ανταρσία στο Δήμο Πύργου», είχαν αποχωρήσει από τη συνεδρίαση πριν ο Πρόεδρος θέσει το θέμα προς συζήτηση και έγκριση.

Η παρούσα απόφαση έλαβε αύξοντα αριθμό 182/2014.
Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

   Ο ΠΡΟΕΔΡΟΣ                          ΤΑ ΜΕΛΗ                   Ο ΓΡΑΜΜΑΤΕΑΣ

Ακριβές Απόσπασμα

εκ των πρακτικών του Δ.Σ.

Πύργος   11 – 04 - 2014
Ο ΠΡΟΕΔΡΟΣ ΤΟΥ Δ.Σ

